Regiobahn nemis temir yo‘l kompaniyasi Xemnits va Leyptsig orasidagi poyezdlarga ayollar uchun alohida vagonlarni ta’minlab beradi, deya xabar beradi Mirror nashri. Kompaniya ayollarning nomusga tegish bo‘yicha bergan shikoyatlari sababli ushbu yangilikni kiritishini e’lon qildi. Yangi vagonlar poyezdda lokomotivdan keyin ketma-ket joylashadi. Vagonga poyezd haydovchisining yaqin bo‘lishi ayollar o‘zini bexavotir his etishiga yordam beradi. Biroq, kompaniya vakillarining aytishicha, mazkur choralarning amalga oshirilishida o‘tgan yilning 31 dekabr kuni Kyoln shahridagi sodir bo‘lgan voqealarning aloqasi yo‘q. Yangi yil arafasida Germaniya politsiyasiga Kyolndagi o‘nlab migrantlar tomonidan amalga oshirilgan, deya taxmin qilingan nomusga tegish to‘g‘risida 800dan ortiq shikoyatlar kelib tushgan.